經數: 一七○六

經名: 仁王護國般若波羅蜜經疏神寶記卷第二

頁數: 二九一

上              欄

不時爲時者. 雙非假實正顯中道第一義也.

故知時義大矣哉. 指廣可知. 二約敎明一時

者. 然以敎所詮理行所歷位在藏通. 則智有

1[&FFFF]#體. 於別圓則證分地住. 雖有下中上上上

之別而證入之妙不容前後. 故云一時. 若論

此經. 具說三敎. 合各從正. 如上分別可也. 而

此別圓約接入說者. 以般若通爲初門. 接正

分岐故. 從初爲言. 乍分接正. 以正例接卒歸

乎正也. 佛者. 能說敎主也. 雖通四敎讓在下

文. 今且總作四悉義釋. 謂佛名爲覺. 諸煩惱

者所覺也. 身心二病者. 兼業報也. 因果圓

滿等. 三覺義足. 能所具也. 具故覺道能破有

縛. 乃名爲佛. 而有機感時處之異. 卽世界悉

也. 謂劫初無病等. 皆非感佛時也. 東天下富

而壽等言. 不感佛處也. 八萬歲時. 雖曰長壽

非感佛時. 南天下人能未見果而修因. 是能

前覺者也. 故雖減初乃至百歲. 通能感佛. 所

以佛出其地. 日若不出下. 文有譬合. 謂佛

譬如日. 日若不出則池花不現. 出則生也. 是

花因日出. 善以應生. 爲人悉也. 委合可知. 三

乘根性下. 以有出世機故卽能感佛. 所謂斷

有頂種者. 卽第九地一品思盡永出三界. 故

曰永度生死流. 反顯若未破惡則不能感. 此

對治悉也. 佛於法性下. 以法性體遍一切處.

未始動出. 若有機感. 於無動出見有動出. 然

則見有動出者. 應化也. 本無動出者. 法性之

身第一義也

佛說仁王護國般若波羅蜜經疏神寶記卷第一

中              欄

佛說仁王護國般若波羅蜜經疏

神寶記卷第二

四明沙門柏庭善月述

二約敎釋佛者. 四敎佛也. 佛本無四. 從所說

敎故有四佛當分之身. 通而言之. 本唯一佛.

以境本則三藏如來於色相上四見不同. 以

本[&FFFF]#則本是圓佛垂爲三[&FFFF]#. 以眞中則四敎

各二. 而有三雙感應之別. 以體用則其體本

一而用有四云云. 得是諸意. 四佛同異之論

無壅矣. 今且從當分以明. 謂佛者□名曰覺.

覺有自他. 亦曰覺滿. 能覺世出世間因果之

法. 所謂苦集道滅是也. 身壽八十等者. 示同

人法. 雖出乎人而未離乎人. 猶劣應而已. 三

十四心卽八忍八智九無□九解脫. 總不出

智斷二德. 能破見思者也. 樹下成佛. 所謂木

菩提樹. 簡異七寶故也. 卽三藏佛示成道相.

帶丈六像現尊特身者. 通被衍門利鈍二機

故. 所見相勝劣不同. 所謂合身尊特者是而

實一佛機見有異. 非謂大邊存小名之爲帶.

言合言共亦義云爾. 舊多錯解故略示之云

云. 一念相應者. 謂不同藏以三十四心漸修

頓斷. 今以智則一念相應與空無間. 而斷有

前後. 則正使先已斷盡. 至果但盡餘殘習氣

而已. 有異乎藏者. 大小敎門爲機設化不同

故也云云. 別佛相者. 唯現巍巍堂堂尊崇特

勝之身. 受佛記者. 亦曰受佛職. 卽色究竟天

受佛職者是也. 此與華嚴應相全同. 而位次

下              欄

升降有異. 在彼則以究竟果位升之. 是爲一

化應相之始. 此當別敎敎道始斷一十二品無

明. 以權敎行位降之. 則止受佛職而已. 一往

似同而實大異雖異而同. 未易定判. 更當詳

之云云. 圓佛相者. 不同前三. 故曰隱前唯示

不可思議如虛空相. 要亦不離常所現相. 以

圓機一故. 得以稱性同虛空等法界. 唯依心

現. 不可以言言. 不可以識識. 如是體了是謂

究竟法身. 故曰吾今此身卽是法身. 記復遮

之曰. 非如太虛名爲圓佛. 政恐學者因言錯

會故也. 此深有意. 宜可思之. 像法決疑下. 引

證四佛中. 言或見蓮華臺等證別佛者. 豈非

應相全同華嚴而位次升降之異. 餘三證義大

略可知. 本[&FFFF]#中以三佛爲[&FFFF]#. 一佛爲本者. 此

約體用本[&FFFF]#言之. 若以法華開顯部旨. 所謂

本是圓佛垂爲三[&FFFF]#. 又曰. 若得實意. 方知四

佛體用同殊. 與今對論. 固不可同日而語云

云. 約四佛明觀心者. 不出以四句三觀攝今

四佛. 卽于一念圓見三身. 旣見自心心佛不

二覺境斯契. 亦託佛觀心之旨也云云. 釋住

者. 謂佛具三身. 住處有八云云. 大率西竺論

家分別名義. 類多如此. 然亦無可不可. 以今

言之. 佛本無住. 無住之住有事有理. 理住卽

第一義空. 事住則如上分別. 然則與向何以

異邪. 苟曰無住無不住. 則無在無不在. 但本

其實神其化. 則可限其數定其量. 則未之敢

聞. 分別如此. 義不可盡云云. 約敎釋住者. 不

出依四敎. 門由體析巧拙次不次等. 入證二

理以爲所住故. 從能入門則有四. 依所住理

經數: 一七○六

經名: 仁王護國般若波羅蜜經疏神寶記卷第二

頁數: 二九二

上              欄

則唯二. 二則眞中之別. 四乃卽離之殊. 而言

有涅槃□藏異者. 謂涅槃則從眞空得名. □

藏則以三德受稱. 由此分別. 理當有歸. 權實

而論. 義不一槪也云云. 二釋城者. 其文稍長.

今隨節釋之. 初□華梵如文. 天羅下. 示本緣

也. 紹王位下. 明斑足被□之由. 其國始號不

害. 而卒以日殺一人. 安得不毒流天下反爲

國人所□棄邪. 羅刹輔翼下. 明普明爲班足

所取. 其說有二. 一以啓信之端. 所以成班足

之德. 一爲起敎之本. 所以設法施之會. 爲今

般若之發起也. 普集千王下. 酬願立國. 稱王

舍之始也. 又城中下. 出王舍異稱. 釋凡四義.

亦可擬四悉. 成因緣釋也云云. 力盈二字恐

作力蓋. 或可作名盈. 字之誤也. 又靡伽陀下.

□名異. 前未必正□. 各隨義譯也. 兼出其國

有十二城. 而佛住有多少. 爲報生法二身恩

有輕重故也. 如文云云. 亦猶法華云觀樹及

經行. 爲報地樹二恩是也. 故知吾佛聖人凡

一出處要必有以. 不1徒然也. 又舍下. 約分

字釋. 謂王卽王城. 舍者有六精舍. 故得其名.

如文云云. 三釋山者. 謂耆□□山此□靈鷲.

凡三義. 故曰云云. 佛何故下. 示佛多於二處

說法. 以其山城俱勝故也. 准論釋云云. 今說

般若. 亦於其處以其勝一也. 然於餘處說經.

豈必不勝邪. 故知偏强之說. 一往云爾. 列同

聞衆. 謂比丘等三乘之別. 同聞如來一音之

敎. 故曰同聞. 而設化有權實. 得益有淺深. 故

有發起影響當機結緣四種之別云云. 問諸

經列衆. 或云三乘人天或比丘等四. 今何特

中              欄

異云發起等耶. 答中或有言三乘從人列也.

言發起等以類言也. 若從人列經亦言之. 但

今先以類論. 故言一者影響二者發起等. 然

言人而不言類. 則衆故多端不一而足也. 言

類而不言人. 則類必統攝. 雖有諸四衆而義

必通收. 要不出權實淺深故也. 今約一衆而

開四類. 則衆衆皆四. 有何一衆而不攝耶. 何

一機而不辯邪. 此特言類不言人之所以也.

又曰比丘比丘尼等各有四義者. 則以人從

類言也. 論三乘等列次前後可知. 言菩薩心

勝形劣者. 若論形服未必劣於聲聞. 今以出

家形服比之故也. 初釋聲聞衆. 與者共義. 據

論作七一義解. 謂比丘等雖多不同. 而所依

時處等七無不一故. 如文. 若委明同異. 具如

妙記云云. 然以後世論之. 使無法以一之. 而

人情各異. 又安得而共邪. 而云和合爲衆亦

浪語耳. 通號中言大羅漢者. 大亦云多云勝.

故兼三義釋之. 亦取摩訶衍多含意也. 委如

別釋□. 釋比丘爲五義者. 本唯三名. 謂乞士

等因三名也. 應供等果三義也. 以因配果義

如常釋. 今加二義. 於文非要. 分字之釋殊乖

梵語. 未詳所自. 置之可也云云. 明於位中簡

學無學者. 依成論釋. 言羅漢二種. 謂行之與

住. 行謂所行位在學人. 住卽當果. 以分二異.

又曰五戒賢者皆行阿羅漢. 是卽學位. 學於

無學之行云爾. 亦不全同果向之別. 信如所

明無定論也. 釋羅漢中□釋三義. 謂不生殺

賊應供. 以果對因其義彌顯. 此藏通意也. 若

從圓極義釋. 則不生等皆約中道. 故曰非但

下              欄

不生等. 謂無漏涅槃亦皆不生故也. 供應反

之. 謂以慈悲之德應彼所心. 卽供應義也. 有

爲功下. 凡八科法門歎聲聞德. 或作六科. 則

後二爲總. 開合異耳. 如後出云云. 諸經歎德

多以辭句[&FFFF]#述歎之. 而此特異擧諸法門歎

者. 是彰人必有德德必在人以德顯人之意

也. 下去例爾. 又曰亦可難三人者. 文本在聲

聞. 今取般若部旨故. 二乘亦通後敎. 二釋異

者. 多應三假之名義該別圓故也. 有爲擧智

德下. 約智斷釋. 若論二德. 斷證必俱就境以

論. 道滅本一. 今作異釋. 亦一往云爾. 如常

論. 當約二種解脫分之云云. 次約十智歎者.

謂一法智等卽於欲界九品界繫思中. 修四

行觀發無漏智. 如是一一諦下所發. 是爲四

法智. 於上2二界界繫法中. 各修四行觀. 是

爲四比智. 比謂比前所發智也. 通總而言. 共

爲一比一智. 及他心世智爲四. 更加後四諦

智及盡無生共爲十. 若只合前後四諦爲八.

加盡無生智. 則十數亦足. 當知只是開合異

耳. 五苦智下. 重明十六行觀. 不過廣上文耳.

於集智中文似差互. 盡無生智中引論釋可

知. 以次更加如實成十一智. 約大敎論. 非關

開顯. 唯在於佛不及二乘. 仍對學無學明增

減之異. 如文. 次歎三根中. 先對智辯. 次隨

釋者. 謂於見道前以信等九根成就信法兩

行. 至見道中向未知根. 今知無漏故名欲知.

如是次第歷於思惟無學二道. 轉名知根知

已等. 十六心行. 前釋諦智已明. 今復列之何

邪. 然向所明但是擧類歎德. 非專約行. 若約

經數: 一七○六

經名: 仁王護國般若波羅蜜經疏神寶記卷第二

頁數: 二九三

上              欄

行次應在智前. 今言心行. 義當後果. 亦復何

咎. 但疑缺一今字云云. 亦委如籤釋肉十六

行之言復該衆義故不一途. 如疏云云. 又心

行云者. 義有卽離. 今簡卽從離. 亦且一往. 以

十六行法相在小故也. 三假歎德言法假等

者. 先指體釋名. 謂受名在初. 想行從之. 識爲

受主故. 通得名受. 而曰自實無體[&FFFF]#他方有

者. 言所以假也. 止觀所謂無主而生是也. 又

曰一虛二實相形得名者. 釋虛實也. 而曰只

實而虛. 合云實虛從通結示云爾. 惟其實虛.

此實所以爲幻. 幻故成於通義. 三假之中各

有三觀. 准上別約三觀說也. 法假卽虛者. 謂

法以虛故不實. 不實故空. 是爲空觀. 空卽假

實者. 對假名實. 實而非實. 實處卽空故. 一色

一香本當於假. 以體空故無非般若. 以卽理

故空只是假. 卽假觀也. 觀字是中者. 惟其中

有非空非假之體. 而有能空能假之用. 故空

假爲方便得入中道. 以中奪邊故二邊但有其

名不名爲觀. 由中實故始得言之. 此□約法

假明也. 其次二觀類推可解云云. 若約三假

明圓觀者. 圓無別圓. 但依次第融歸一心卽

空假中. 自然亡照. 於是得矣. 智論下. 引喩釋

成爲三. 初立二喩. 如狗臨井喩意可知. 叱應

作吠. 相影二字恐倒. 衆生亦爾下. 合也. 仍該

三義. 謂法假等. 如文云云. 又一切法但從

名字和合名爲身等. 更無餘名者. 無別名也.

亦應作法. 所謂三界無別法. 唯一假名是也.

諸皆卽事爲名爲分等可知. 三空等下. 釋歎

三昧德也. 由假達空故. 次歎三空. 亦因果次

中              欄

第. 謂法假故空等. 對義可知云云. 故大論下.

引論明三十七品爲趣涅槃門. 則道品爲能

趣. 趣於所趣涅槃之門. 又謂涅槃門有三. 則

三空. 又爲趣涅槃門. 是應立兩重門義. 謂外

門則道品是也. 內門則三空是也. 是則如來

大寂滅樂三德堂奧尤爲深邃也. 言空門者

下. 牒釋也. 謂觀諸法無我. 我所則去. 其蔽

者. 從因緣和合而有. 則了法緣主當處卽空

也. 無有作受則稱本自空也. 由三義故名曰

空門. 無相門者. 謂觀身雖空領上空門. 而有

相在對治相著. 以修無相故. 如說屈伸俯仰

等. 皆所謂相也. 相本無實而動轉者風. 風依

於識則有所作. 識若滅者念念無故何有於

相哉. 無相則無我. 而見有男女等相. 是有我

心在無智慧故. 妄見有骨鎖連持等相. 所謂

促骨覆機關動作. 如木偶是也. 事見列子云

云. 無作門者. 凡所作相依於無相. 無相亦無.

所作安有. 故曰無相亦無是名無作. 是三空

門爲諸禪中要. 若無此定不名三昧. 易多退

失故. 說唯三種人能到涅槃. 謂持戒觀空精

進. 有是三者則三十七品思過半矣. 由初門

故得三解脫. 則第二門從而可造. 其去□藏

不遙矣. 四諦十二緣下. 總結歎可知. 若以諦

緣自爲二科. 殆似煩重. 肉後歎緣覺文亦有

是句何乎. 今得以申析之. 然諦緣度等以藏.

則利鈍各稟. 開合之異. 今是通乘. 故得會而

爲一. 則有同別也. 如疏云云. 又曰四諦鈍根

者觀下. 兼後因緣利鈍者觀. 則有通有別. 及

出大經. 各通四敎. 則隨文用與義不一揆也.

下              欄

二列緣覺衆. 言大仙緣覺者. 標位有三. 謂一

者獨覺等. 本列緣覺而以大仙云者. 卽所謂

以外肉內. 取其悟同得以稱之. 二因緣覺. 卽

今所列同聞是也. 雖出佛世與彼獨悟無生.

何以異焉. 非斷非常等. 凡約三義釋. 通而言

之. 以緣生故非斷. 以緣滅故非常. 非斷非常.

所歎之德盡矣. 三小□支佛亦云獨覺. 於其

兩間有同有異. 以類同故出無佛世. 以根異

故小大則殊. 大不制果故唯無學. 此仍住因

猶學人耳. 支佛根性頗不易明. 大略如此云

云. 料簡二重. 初問該二意. 謂三乘若一向異

不應兩處各明諦緣. 次列菩薩. 仍名羅漢. 若

一向同則三乘何別. 答言. 於一境上取悟自

差. 謂通約諦緣本同一境. 而隨機異解取悟

不一. 故譬之三獸度河等云云. 故大經下. 引

同證別. 以境同故通觀因緣. 以證別故得菩

提異. 亦應兼出四種四諦. 如上云云. 良由下.

結旨酬答可知. 次問意以大仙緣覺本出無

佛世. 今何列在同聞衆耶. 以經無獨覺之名

故. 通以緣覺爲問. 答謂緣覺佛世亦有. 但在

聲聞數攝. 今言緣覺出無佛世者. 此約獨覺

云爾. 列菩薩衆爲五. □譯名義云云. 大道心

者. 以今言之. 則實智方便智諸功德皆成就

也. 大士亦曰聞士. 謂能任持大事開通法道

也. 約敎中言心勝道卑者. 菩薩先人後已. 篤

於爲物故勝聲聞. 此當藏三祇百劫. 未論斷

惑故劣於羅漢. 通雖異藏. 而敎無變造之詮.

故說留習. 習不獨生故. 說扶願. 所以異也. 十

地行圓當知如佛者. 以第十地亦名菩薩故

經數: 一七○六

經名: 仁王護國般若波羅蜜經疏神寶記卷第二

頁數: 二九四

上              欄

得如名. 謂與當敎佛齊也. 非成不成者. 謂以

無作心觀不二境. 則諸行無作故非成. 一念

圓證故非不成. 今此下. 結判前所列菩薩義.

今此正當衍敎初門. 則是共行十地至第八

地. 有兼通含別之義. 以正兼接故云密兼. 非

顯密之密也. 若據大品三種發心. 則又三敎

各詮之義應通. 二說可也. 皆羅漢者. 明菩薩

位也. 三祇菩薩旣未斷惑不名羅漢. 至果方

得稱之. 又本行云者. 文有二意. 一約菩薩至

果得名. 二約如來正施小化一往俯同印證

云爾. 至後二味乃當廢斥. 何皆之有. 於三敎

菩薩. 約位格量如文. 又引大品文證. 謂是菩

薩別立忍名. 是亦褒揚菩薩引進二乘之意.

然前於聲聞明皆羅漢. 則無間於學無學. 今

於菩薩有收有簡. 此何意耶. 答中以菩薩形

無定準爲釋. 今謂是固一說. 而不無餘意. 前

約聲聞. 唯學無學則進有學以至無學故皆

名之. 今明菩薩旣涉別圓則有後位可望. 故

約眞似對論收簡. 疏不云者略耳. 問若下. 釋

重明所以. 謂今明菩薩形服旣通. 或同凡小

未[&FFFF]#混濫. 故復更明則知進退有在. 謂貴小

乘者. 使知大小德齊. 所以進小乘也. 取名相

者. 悟凡聖道越. 所以退凡夫也. 故重明之. 次

出餘意. 實智功德下. 凡十一科. 於中先歎智

德. 有實智有方便智. 實智照空. 卽般若之體.

方便智照有. 卽般若之用. 如維摩明實慧方

便縛脫四句. 與今近之矣云云. 向者明位下.

重出明位歎德共別所以. 今約通敎七八以

對二智. 則七地無生忍位故當實智. 過此則

中              欄

權智也. 不約被接義釋. 更復何乎. 行獨大乘

者. 歎以別在菩薩所乘也. 二乘無分故云獨

大云云. 四歎眼者. 類應明五眼. 而有進否之

異. 菩薩在因行位未圓則唯四眼. 未至極果

故無佛眼. 然以如佛義推. 通亦應具. 若圓頓

初心雖是肉眼. 以解勝故名爲佛眼. 今於十

信云者. 則復以似證進之爾. 次歎通者. 准眼

例之. 故唯五通. 讓極果故. 不至於六. 進否如

上云云. 三達者下. 於六通中明達三世謂之

三明. 文誤一來字. 十力者. 則列如智論. 於中

不厭生死力者. 稚其具餘九力. 抑由無我故.

於生死而不厭倦. 則力[&FFFF]#大焉. 二乘無是力

故不[&FFFF]#□怖. 心出離也. 四無量心者. 謂其緣

心廣大故稱無量. 本是梵行. 今歎菩薩. 是亦

菩薩德也. 縱具前三. 而未能捨未善也. 惟能

彼已無著. 斯其爲行至矣. 故注云云. 餘諸法

相名義. 如法界次第可知. 金剛滅定者. 歎斷

德也. 對前諸科多皆屬智. 是爲智斷二德. 智

謂以智斷惑. 斷謂因斷會證. 所謂無□道斷

言智德也. 解脫道證言斷德也. 又曰. 智德實

斷斷. 謂以智則實有所斷. 斷德不斷斷. 謂不

斷則已斷必有證. 亦由斷故證. 此理尤難明.

又斷之爲言斷也(上音)斷而不續是爲斷義. 亦

無能所可得圓覺. 所謂首已斷故無能斷者.

故譬之如金剛. 定能碎煩惱而自體不動. 卽

其理也. 首楞嚴. 此□健相. 謂其自性勇健. 偏

能降魔制敵故也. 復有千萬億下. 三列雜類

衆. 凡爲四. 一人. 二士. 三天. 四賢. 分科□譯

可知. 賢衆文誤. 作人正釋五戒者. 謂離(去音)殺

下              欄

盜□等. 但防身口而不言意業. 擧末可以知

本也. 飮酒一戒通防二業者. 略不言意. 對上

云爾. 亦義如上釋此當人乘. 未論小大防不

防義. 若離對十善則天乘也. 因引提謂波利

文者. 卽佛初成道未轉法輪. 且爲二人符其

本習. 說五戒法. 故有今問答之文. 具明五戒

不四不六廣大包. 身無乎不在. 則有五星等

八事一一主對云云. 以不殺下. 以五戒配五

方. 則東方屬木. 木主仁. 仁以養生爲本. 故不

殺配之. 餘戒類此. 如諸文云云. 若約圓頓敎

旨. 得意持犯無非圓乘. 具如光明疏釋云云.

然此一經說時在初而非初敎. 以其三寶未

備非出世敎本故. 亦旣施小兼收旁攝可也.

昔人不達立爲人天初敎. 致爲今家七義所

破. 具在玄文. 亦委如別章云云. □聖曰賢. 又

曰假名行人者. 一往賢聖對釋. 故曰□聖. [&FFFF]#

而言之. 方當近事. 尙未得爲觀行中人. 故以

假名稱之. 猶名字也. 皆行阿羅漢者. 以此冠

下. 則無學行位及十地等皆所修法. 故知[&FFFF]#

雖同凡. 本皆羅漢及菩薩等. 若此進退未易

評量. 要之但是預佛嘉會. 1其爲本[&FFFF]#[&FFFF]#得而

議也. 十地有三種下. 皆經論所出不同. 自非

一家敎旨區以別之. 孰得明其用與淺深哉.

謂三種者. 一者三乘共行十地. 此當通位. 如

常列釋. 二如大論明乾慧有二種. 一者聲聞

乾慧地如前共行是也. 行位功德全同三藏.

故曰聲聞. 獨爲涅槃. 其所習行皆爲自度. 但

在通別. 或習觀佛三昧正觀也. 不淨觀等助

觀也. 然皆初心淺行未得禪定理水. 雖有薄

經數: 一七○六

經名: 仁王護國般若波羅蜜經疏神寶記卷第二

頁數: 二九五

上              欄

慧未能相應故. 名乾慧等云云. 於菩薩下. 二

明菩薩乾慧等十地. 卽文所謂於菩薩初發

心. 乃至未得順忍者. 是以別言之. 則同十信

外凡. 此下二類□通別相間而言. 對文可見.

乃至菩薩地者. 初歡喜地至法雲地. 皆名菩

薩. 借別名通是也. 由是言之. 別立忍名本當

別位. 而借以名通. 以其在菩薩則各有忍德

勝於二乘. 是亦衍門陶汰之意也. 使不以借

位名之. 則混而無辨. 餘如玄義止觀等文. 故

知一家借義其有旨哉. 佛地等者. 亦由前諸

菩薩於因地自他功德滿足故. 至果時成就

種智. 得以佛地名之也. 若別圓十地始終本

是菩薩. 不與二乘人共. 其位歷然不須借也.

但就別自論則猶存敎道. 故有隔歷之說. 唯

圓證道一向圓融故. 注云以別之耳. 又曰

□向五分法身者. 若論□向本當地前. 今反

列其後. 以蓮□向者. 疏約別接申之. 使不滯

於空令歸於中. 卽□向義也. 言具足下. 對前

偏眞五分未足. 今爲滿足故也. 五分不出三

身. 謂前四分功德身也. 知見智身也. 以是共

嚴性德法身. 則三身宛足. 其旨彌顯也. □向

爲善利者. 今略出其二. 謂□自向他□因向

果. 果必至極則□事向理義該之矣. 歎淸信

女亦具十地功德. 於此始開十地三生之說.

不出始中終歷於十地共成三十生. 所謂增道

損生是也. 與夫一地具諸地功德. 又曰初地

不知二地擧足下足. 及今所引善入出住. 義

不一向. 乃知圓頓法門理不可盡. 歎居士德

中. 言七賢有二者. □如文. 然於地前凡有所

中              欄

行. [&FFFF]#不謂之調心順道. 使心不調則道不順.

道不順則聖無由入. 斯言盡矣. 此大乘七賢

名相稍別未檢. 外國稱積財至億爲居士. 與

夫淨名富有七淨財者. 相去遠矣. 今見世人

多尙稱之. 不幾於濫且萬乎. 德行具足者. 謂

德卽是行. 亦成德之行. 今且從初釋義亦可

此句爲總. 下諸功德爲別. 謂二十二品通言

凡八科道品有四云云. 唯對位一種除七覺

八正屬於見道. 餘品在前. 故但成二十二也.

十一切入等諸科名相. 具如法界次第云云.

問八解脫者. 謂有觀有證. 今猶在賢觀而未

得. 何遽歎邪. 答中前七從觀. 雖未證滅. 從多

爲言耳. 又問解脫何義者. 謂以棄背捨去爲

義. 始於棄色無色. 棄心無心. 心色兩忘終. 於

滅盡但有緣心. 亦應舍去. 惜乎小敎止是耳

矣. 至於諸無可舍舍者爲誰. 能所雙絶無法

當情. 固非所及也. 又問遍等三處何別者. 答

以見有所棄卽所棄爲解脫. 而見有一切勝

境界者. 卽能勝爲勝處. 不唯能勝. 而又能

廣唯心所變. 一切處無非靑等. 其爲境界何

如哉. 是安得不以爲勝而作聖解乎. 過是斯

爲善矣. 三慧者. 謂從聞思修次第增進. 爲入

道之漸. 而悉能發慧. 故通得其名. 以次對

位可知. 與夫觀音從聞思修入三摩地者. 異

矣云云. 十六諦四諦等. 約諦觀門歎. 有通有

別. 謂世出世間因果之法. 總而爲四. 謂苦集

滅道. 別分四種. 則生滅無生無量無作. 約眞

中巧拙以論. 一皆審實故稱爲諦. 若委分別.

義不可盡. 今依疏釋. 謂於忍位中有上中下

下              欄

遍觀等異. 凡十六諦行. 從行言之. 則曰觀門.

從所觀境. 則曰諦門. □指如上說云云. 四三

二一品觀者. 不出以四善根歎居士德也. 自

煖至世第一. 而有逆數除之異. 逆數則前

前加於後後. 順除則後後1減於前前. 如文可

知. 或約四果從後向前. 非此中意. 故從前釋

得九十忍者. 舊說凡三釋. □不用. 今取經正

別結文. 自二十二品下諸法相共成八十一

數. 兼四禪等九. 恰得九十忍. 幸有明文數義

足用. 何必其他. 而通稱忍者. 無他亦安之而

已. 旣曰調心方法. 有何一法而非忍乎. 列天

數中. 言以萬數(上音)萬者. 只是萬萬成億耳. 餘

三本不同. 總別開合具略之異. 對證可知. 五

喜樂天者. 水兼二說. 謂五支者. 卽四禪所發

支林功德. 非關天數. 若云後五淨者. 卽五那

含天是也. 而言喜樂者. 亦義言之爾. 此乃三

果聖人散[&FFFF]#諸天. 本無定所. 楞嚴所謂如今

世間曠野深山聖道場地. 皆阿羅漢所住持

故. 世間[&FFFF]#人所不能見是矣. 以次四禪附列

於此. 委如俱舍云云. 天定功德定等. 如疏節

釋. 卽修報二義也味謂味著禪定. 但於根本

定上有所味著是也. 若於禪無著. 則曰淨禪.

如六行觀八聖種等云云. 有小五欲者. 謂執

手笑視等. 卽其義也. 若言六欲. 從處言之. 四

信成就者. 謂信三寶及戒. 是爲四不壞信. 亦

淨信也. 復有五道. 下總列. 中或但列人天. 則

受道之器. 或通明五道. 則沒修羅. 以於鬼畜

無定形故. 若言三善三惡及四趣等. 則六道

數足云云. 又六道中言先後者. 先有天人三

經數: 一七○六

經名: 仁王護國般若波羅蜜經疏神寶記卷第三

頁數: 二九六

上              欄

惡次之. 修羅則或有無故. 先後不定. 或於此

經無緣種故. 不在所列之數. 列他方衆. 云他

處異見者. 謂於他方衆會而見有異. 或雖見

有去來. 而無去來之[&FFFF]#. 或見彼衆不起于座

而來此土. 成就化事等. 此皆隨緣異見. 總彰

不異議化也. 復有變十方淨土者. 變猶法華

變淨之變表淨三土也. 接所現淨相. 雖無分

別. 而一往約事. 且從示現報土爲言. 故曰非

寂光之淨. 蓋寂光淨相唯極智所見. 非餘下

地及化衆所到也. 且曰. 現百億高座者. 華嚴

應相也. 及華上者. 卽樹下千百億化身也. 其

實皆華藏境界不動不離而升而遊. 故曰云

云. 八部大衆各坐寶花者. 總彰主伴不思議

化事也. 佛及大衆各說般若者. 蓋般若有二.

謂共不共. 共如此經. 不共卽華嚴. 雖共不共

異. 皆般若也. 旣皆般若亦無非華嚴. 故知佛

化融通初無彼此. 人情自生異見耳. 於中疏

出八部. 以四王各領二衆爲八. 而諸經又以

天龍等爲八. 其實皆護法衆也云云. 坐九級

座者. 據疏只應改劫作級. 謂層級也. 今經本

旣已正自不須更改. 肉1劫字未必訓級. 雖略

可也. 然以今所集衆各若干數已不思議. 肉

皆來集會各坐此座. 而其會廣九百五十里.

亦只約世諦說耳. 若不思議豈直若干數量而

已. 如維摩丈室容三萬二千師子座. 校此殆

不容以廣狹優劣論也. 以是知佛化但可作

不思議會. 若以凡情分別. 幾何而不爲誕乎.

雖然要且未[&FFFF]#癡人說夢. 問諸經下. 問列衆

可知. 答中謂三界果報可由業論. 其如見佛

中              欄

有緣無緣之異. 未必一向以善惡分. 故曰云

云以例聞法不聞法等. 亦應可見. 今以大經

一文正之. 則戒緩未必爲障. 乘緩斯爲障爾.

以次二句. 則緣無緣之說. 乃得其正焉. 應更

分別乘戒各有三品互論緩急等四句. 如文.

僉猶皆也

佛說仁王護國般若波羅蜜經疏神寶記卷第

二

佛說仁王護國般若波羅蜜經疏

神寶記卷第三

四明沙門柏庭善月述

爾時十號下. 二發起序文爲五. 言爾時者. 謂

當爾衆集之後. 現瑞發起之前. 適當是時也.

十號等者. 是敎主萬德位號也. 所以發起時

衆渴仰之心. 其爲德也至矣. 略言有四. 曰十

號. 曰三明. 曰智德. 曰斷德. 凡是德號[&FFFF]#不備

在是矣. 亦各以其盛者言之. 十號名相如別

釋云云. 智斷德如上解云云. 釋迦牟尼對上

通號. 此其別也. 謂釋迦者姓也. 此云能仁. 牟

尼者名也. 此云寂默. 旣仁且默則仁德而靜

者也. 推而極之. 斯佛之道可至焉. 爲其徒者.

可不務乎. 天竺凡四姓. 釋迦乃金輪種姓. 所

謂刹帝利是也. 餘婆羅門等. 如別出云云. 若

夫姓氏之姓. 則或姓釋. 或瞿曇. 或甘[&FFFF]#等. 隨

其世系得姓不同. 民歸如市者. 猶書云. 昔者

大王居□. 狄人侵之. 邑于岐山. 從之者如歸

下              欄

市是也. 初年八月卽如來將說是經. 現瑞發

起時也. 疏引眞諦三藏所判. 不出有三. 一以

如來在世四十五年說法. 二以轉三法輪用配

四十五年之數. 三以顯密兩敎以判俱時前

後. 今以一家成說有三不易. 以形之當見藏

否也. 謂如來成道後五十年說法. 經論所同.

一不可易也(唯十二遊經有三十五成道之說. 乃機見不同爾)二以小始十

二年說四阿含敎. 二不可易也. 三以般若之

後靈山八載說法華. 三不可易也. 以此格彼

年數進退居然可知. 今謂初年月八日者. 當

是說諸部般若之後. 接次仁王乃其時也. 而

言月八日者. 猶正月初八. 文之略耳. 方坐

猶始坐. 亦正也. 若佛本住及自證法其住久

矣. 而曰方坐者. 以修顯性云爾. 十地非前所

謂十地. 疏引同性經云云. 乃佛所住地. 亦猶

楞伽不次之十. 非次第十地也. 而疏以別接

通等爲釋. 雖不無是理. 終非通方之論. 姑置

之云云. 又曰. 入大寂室三昧者. 前所住地豈

乖寂理. 一往以論前所住者智也. 今所入者

定也. 抑凡說法必有由緖. 入定而後觀機. 觀

機而後起說. 此其序也. 故今入是定. 凡爲四

意申之. 一者觀機授藥. 二者因定發慧. 三者

說法軌儀. 四者以聖肉凡. 得是四意其旨明

矣. 亦可對四悉. 卽因緣義也云云. 又大寂下

爲二. 初約理釋. 夫理至寂滅爲義. 涅槃亦寂

滅之名. 故以三德大涅槃而配釋之. 謂大卽

法身. 寂卽般若. 滅卽解脫. 具是三者. 始曰

深禪. 依之而住[&FFFF]#尙乎此. 故以室表之. 窟亦

室也. 兼引大通入室爲證. 又法師品慈悲爲

經數: 一七○六

經名: 仁王護國般若波羅蜜經疏神寶記卷第三

頁數: 二九七

上              欄

室. 亦其理也. 而大寂者. 卽照爲義. 至寂卽照

照而常寂. 夫唯照而常寂故. 雖動而彌寂則

其照無窮. 寂而常照故卽靜. 以言照則其應

無□. 亦猶虛室之能容. 般若之能照者也. 次

約觀顯者. 義當觀心. 文先立境觀. 初四句謂

室空本一境也. 明暗自殊者. 對暗立明觀也.

雖明暗殊而境常自若也. 次四句略提法譬

可知. 日出下四句正合. 謂智生故境顯. 猶日

出則萬象俱明. 惑暗故心昏. 譬日入則一無

所[&FFFF]#. 亦如太虛本非明暗而明暗相除. 此猶

惑智相□而理性常卽. 亦圓義也. 若夫明暗

雖殊而性常淸淨. 則又直約不思議境體以

示圓極所謂明暗不相1際顯出佛菩提是也 .

故引證云云. 謂無明雖染. 而性卽是明不少

一法也. 所以一切衆生卽菩提相. 不可復滅

者. 恐誤. 文應作得. 亦可從略文互顯耳. 以其

直下當體卽是. 更無一絲女可加損故也. 思

緣放光者. 若作事解. 只是思可度緣放光發

起. 其義猶近. 今疏約理釋. 則曰云云. 是則

無思而思. 思於無相. 無緣而緣. 緣於法性. 此

其爲自受用大樂也. 若乃法本無相. 思之則

相生. 性本無緣. 緣之則性起. 夫然則何思何

慮哉. 特是爲機緣故. 不思而得放光現瑞至

於地六種動發起衆疑. 波斯匿王心知其然

唯佛能決. 而如來在定未容遽請. 於是聲種

種美妙音樂警諸大衆. 由是如來從定而起.

升于法座而後正宗得以啓也. 如經云云. 問

無色界者下. 覆問光必照色. 無色何以爲照.

答中雖無[&FFFF]#色而有細色. 此順問答也. 若論

中              欄

佛生有無皆照. 抑佛光本以無相之照照無

色色. 殆問非也. 而細色之言. 唯天眼見非肉

眼所及. 此兼言二乘不見者. 以二乘慧眼照

空. 亦不能見. 必獲天眼乃見之爾. 又大經云.

無色界色非諸聲聞緣覺所知者. 以法法皆妙

言之. 不同論所明無色界色. 有無不定. 謂之

宗計者. 是皆不可一槪言也. 放光令識智慧

之本下. 表不虛設也. 光本於智. 惟智而後能

發光. 故以慧爲本. 花表於因. 惟因而後能

得果. 故以道爲因. 又光以化當機. 故云識花.

以示結緣故. 云見. 配釋可知. 今令非相見花

者. 相當作想. 文約現未二益區別之. 得文之

巧也. 又前明敎主現相. 本屬應邊. 而言有感

等. 是皆感應言外之意也. 無量變下. 明雨花.

有變非變. 變者心花. 非變者外花也. 唯色無

色天以其定力勝故能變. 欲天無此故不言

變. 尤盡其理也. 劫當作級. 訛轉之誤耳. 大

地振動者. 振應作震. 動有緣有數有意. 六種

其數也. 動緣如阿含增一各有八緣. 動意如

後引十地論釋之. 動地令其心動等者. 不唯

合事亦當於理. 禪家所謂風幡話是也. 亦猶

昔言地體本靜動必有變. 斯皆近之矣. 阿含

八緣中言息敎緣者. 謂歸眞息化時也. 然息

敎未必歸眞. 歸眞必息敎也. 餘緣可知. 增

一八緣中風輪上下者. 不過風輪與四大之

風. 上下相擊次第而動. 動必有聲. 聲則爲雷.

是或一說也. 文缺一字. 與前阿含所出大同

小異. 動意中云治三種煩惱者. 謂一貪. 二癡.

三慢. 卽生天以下文. 是對釋. 可知. 成人之德

下              欄

有四者. 謂以佛言之. 則一切智等皆無畏也 .

而言成人者. 佛亦人也. 所謂衆生無上者佛

是也. 十八不共法有大小乘所出法相不同.

其爲不共一也. 今疏云. 二乘無分. 亦且以共

不共般若言之. 盡理而言. 亦應云不與凡夫

下地同也. 言法身有三者. 合大小敎言之. 是

亦明諸法身之一例也. 餘法相如常釋云云.

前已爲我下. 領前所說經. 從得道後者. 文略.

應云自阿含後經. 爾許時共得四十一年. 更

兼此後一年說仁王正當七十二歲. 幷後八

年說法華. 則五十年說法明矣. 若復異指. 便

見差誤也. 二今疑爲二. 初騰衆疑又二. 初依

處顯人云云. 二擧名歎德. 云王姓月名光者.

不必爾當. 是元名波斯匿. 旣入道後. 法名月

光. 亦猶天台加晉王總持之號是也. 十地等

歎德也. 疏謂多是通敎. 是亦一往. 旣曰行

摩訶衍化以大乘治國. 豈不通該三敎邪. 二

次第問俗衆中. 或只目二人. 多一法字. 差爲

便耳. 復問須菩提. 一兼顯衆所不決. 覺悟如

來者. 悟應作寤. 經本已正. 此須改之. 然以如

來寂而常照. 豈待覺而後寤. 今此設施特是

表儀云爾. 此土作樂. 而十方佛土亦復聞知.

蓋同一化用有緣斯現. 初無彼此之間也. 遂

有十方菩薩俱來作樂. 亦復如是. 佛知時下.

明由前思緣故. 乃得其機. 則說今般若時至

也. 良醫授藥及三業三輪等合釋. 可知. 經言

師子座者. 疏引論釋云云. 應須更云師子爲

衆獸之王. 可譬如來勢力無畏猶人中之師

子也. 又曰如金剛山王者. 謂體貌不動如

經數: 一七○六

經名: 仁王護國般若波羅蜜經疏神寶記卷第三

頁數: 二九八

上              欄

山王然. 亦表法身四德八風所不能動如須

彌之安固也. 凡是軌儀[&FFFF]#非實報土相現尊

特之身. 故以山王喩之. 以敎則復宗部旨義

當別接. 文雖從別. 義必該通也云云. 地及虛

空者. 謂二者皆表實際之極. 則所依寂光是

也. 亦可有通者往空. 無通者居地. 事理俱得

也

釋觀空品

此經以般若爲宗. 故於正宗之首說觀空品.

據次合先分文爲二. 初釋品名. 二釋文. 今先

釋品而次分文者. 意以品名承上冠下源流不

斷故. 通釋品名居先. 凡爲四. 初總三別. 總者.

通約般若無相之旨. 用該三敎之別. 故曰云

云. 謂無相者. 般若之妙慧照無相之眞境. 旣

皆無相則內外俱寂. 謂內則六根外則六塵

等皆寂然也. 能緣所觀以皆空故. 得名觀空.

又凡夫下. 以能對所. 則凡夫之不識. 外道之

妄取. 二乘之滯空. 倂屬三藏. 義當所破. 而

菩薩以正智觀空非空等. 則能所義足. 故知

約通明矣. 二夫下. 凡夫著有二乘著空則凡

小屬於二邊. 在別雖無二乘. 約位格量卽別

十住是也. 而次菩薩捨二邊之有修於中空.

是卽別觀也. 又觀是下. 一往約觀空二字言

之. 觀卽能觀. 境卽所觀. 旣能所俱空. 則無相

之旨主於是矣當第一義空. 卽中道. 不然何

謂眞佛知見乎. 引文反證. 正以非見之見. 乃

眞見也. 如此配釋. 總別顯然. 此六品下. 皆文

可知. 釋中初知請意. 意在護國. 據前歎請亦

只主在匿王. 今知請意通及十六國者然. 問

中              欄

不可多. 請必有主. 姑推匿王爲首. 佛知請意

不局一人. 法當爾耳. 吾今下. 因開二護廣其

所請. 亦爲生后二品. 作張本故. 如文云云. 過

十地行因本應生敎化品文. 言散華者誤耳.

彼諸國王雖有此意. 但是機□於佛. 而佛開

二護過其所□. 則又應之深者也. 意如後見.

問王下. 簡開二護所以. 答中凡約多意申之.

初以[&FFFF]#妙難易言者. 則王但知其一而不知

其二. 佛具知之. 彼此兼到過其所□也. 又以

世出世眞俗論者. 使國土縱安而生□慢. 不

若今陳出世因果則眞俗俱當. 又約索有多

少者. 若索少賜多. 得師弟子之體. 如法華索

車請三與一過本所望. 豈不快哉. 又1衣不貪

不□可知. 慈導之志者. 謂慈悲能導. 此□在

佛. 志應作意. 然猶分別之說. 若相濟爲言. 則

護果護因必資般若之力. 使因果俱護. 信行

大乘. 何有國土而不安乎. 王聞二護之言三

慧之語勸發. 稱善以美之極. 言大事因緣. 以

褒揚之. 其理可謂至矣. 非特般若爲然. 凡一

代顯頓之說. 皆得以言之. 故疏類擧諸文爲

說是也. 散華下. 約表法釋. 凡諸事供必表法

門. 此亦釋經之法. 若直事解. 何足以見行因

得果. 起化之義. 故以事表理. 兩得之矣. 廣明

二護爲二. 初爾時下□上. 請問文兼二護. 答

中合先答護果. 而言化四生者. 故知二護雖

該因果實以度生爲本. 謂以佛果化衆生. 及

以因行化衆生是也. 但佛所證性本亡離. 何

護之有. 故寄因明果. 直從行釋. 苟於行無著

理當自明. 旣文從行結. 而又曰菩薩修佛果

下              欄

爲若此等. 故知寄因明果其理彰矣. 言所化

境. 如疏云云. 而一皆如2幼五道之所從出.

若論所化. 本該九界. 今且從界內能生云爾.

二明能化智. 則不觀色如等. 凡五科. 今束爲

四. 謂一者五陰我人知見. 卽所化衆生. 經以

常樂我淨如綴我人下. 恐差誤. 義見後文二

菩薩如等. 卽能化人法. 三佛果卽所護四德.

此可兼見護果之義. 四二諦卽二護所依. 而

皆言不觀等. 則遮其所非. 謂今般若能觀觀

智. 以空慧爲本. 故不觀色是遮其有也. 不觀

如是遮其空也. 唯觀法性. 眞實空. 如疏釋云

云. 是皆以偏見故不觀. 若知一切法性下. 懸

取後文意說. 是皆以圓智故. 則何所不觀. 何

所不攝. 雖不言所是而理在其中. 故結云如

虛空. 是爲眞空之空. 不□妙有之有. 擧斯以

肉. 則一皆無我無相. 是爲菩薩下. 結行成護

因義. 本釋在次品. 今結此中者. 寄顯護果義.

非正結因. 亦與上標宗文旨一貫也. 若如卽

色爲別見者. 不出從空出假之義. 常樂我淨

如句. 若移置一切行如下. 文義極便. 但聖經

不可輒爾. 且當仍舊. 疏約對前五陰作[&FFFF]#倒

不[&FFFF]#倒釋等. 非無此理云云. 而曰隨盡煩惱

等者. 謂對所滅五陰該於九界故. 隨煩惱滅

處雖有淺深. 而所顯性則一而已. 亦猶水水

之漸融釋也. 知見壽者. 如本當連一衆生我

人. 亦緣前句所間故. 以知見作對位釋. 更當

詳之. 菩薩如下. 疏簡淨名一切皆如之言. 似

與今同若爲異耶. 答中彼斥授記故. 以眞空

奪之. 今顯諸法皆如故. 以妙有爲說. 又以動

經數: 一七○六

經名: 仁王護國般若波羅蜜經疏神寶記卷第三

頁數: 二九九

上              欄

寂等對釋. □如疏可知. 然以斷常而顯中道.

未出阿含所離之中. 應以妙疏所離雖近能

離實遠成之. 又以淨名有曰不觀色色如色

性之文. 揀之云云. 但是情執之未□. 惑取之

未亡. 觀道之未融. 理性之未顯. 皆所當遣亦

所當護也. 餘文如前釋可知. 白佛言下. 廣上

觀空起後菩薩修護佛果見三般若義. 初約

不住明實相般若. 先領上爲問. 謂若諸法悉

如前云爾者. 爲菩薩護化衆生. 則無衆生可

化. 爲化衆生則有衆生可化. 若爲有無邪. 問

旣隱略. 答亦難明. 於是申以二意焉謂眞則

無化. 俗則有化故. 自法性色下. 明眞則無化.

謂法性五陰者. 卽常樂我淨境也. 皆所不住

等觀也. 舊例多釋經本三句. 今加作四句云

云四句三觀旣皆不住. 則不住亦不住. 以悉

皆如故. 卽實相中道之體. 於是明矣. 故以眞

言之. 安有衆生假實而可得邪. 次明俗則有

化. 則曰以世諦三假故名見衆生. 而又曰一

切法性實故者. 謂稱實而見則無衆生可見

也. 如是乃至諸佛聖賢亦皆名見. 亦皆非見

例此而言. 見有正邪. 譯正見見也. 邪見爾見

也. 今以假名之名. 名見一切法. 則知諸佛凡

聖爾. 皆以非見而見稱性見一切法也. 是則

二諦雖異. 以建化故護果護因. 未始偏廢也.

此中三假非成實因成等三. 以今非小敎故

也. 然或引於二空文. 後爾得以小成大也云

云. 二約能照義明觀照般若. 而言有法非非

法摩訶衍者. 疏出問意云云. 今謂有法者. 提

所照境也. 非非法者. 其言猶總略. 正應云

中              欄

法非法皆非非法. 謂法者有也. 非法者空也.

非非法者非其非法. 則空之又空. 卽沖道第

一義畢竟空也. 據下答文. 正應如是而照. 爲

未解者非常情所到. 故曰摩訶衍云何照. 所

以正領上文. 以生答意. 摩訶衍此□大乘. 與

今般若同出異名爾. 佛答以於般若自性見

非非法. 苟能如是而照. 則能空其空. 此法所

以非非法. 故名非非法空. 旣言法空而又曰

法性空者. 謂此空非照已方空. 非作得故空.

直由般若性離無自性故. 理本自空也. 所謂

受想行識空乃至十二緣空. 皆其理也. 故此

下. 歷法明空. 疏引大論約六門明之. 謂果報

空等空雖是一而義類復不同. 五陰是果報

空者. 以是報陰法故. 十二入受用空者. 以其

根境相對受用各別故. 十八界性別空者. 加

以六識. 分一精明爲六和合. 成見聞覺知別

故. 所以只一色心而有陰入界開合異者. 以所

病不同故也. 故曰云云. 餘論疑或作迷. 言迷

尤顯. 六大名遍到空. 謂其大大各遍一切. 而

有相傾凌滅之相. 此復別明如楞嚴云云. 又

引阿含明六王互諍云云. 謂五各有用而識

爲主故. 居中則勝也. 因緣義空者. 謂三世

因果有緣生緣滅之義. 而與諦境總別有殊

云云. 是法下. 約三義釋成. 然生滅等本非空

義. 今取其速疾不停傍顯卽空. 其旨益明. 故

曰云云. 卽有卽空者. 總結諸法之有歸卽空

義. 與疏小別. 論引諸小乘師明生滅前後同

異. 一一□之. 然皆有過云云. 疾炎過鋒者. 正

應云疾炎奔緣過鋒經刃. 取其至疾無[&FFFF]#. 喩

下              欄

上空義而已. 上以諸法顯則曰是法卽生卽

滅. 次以心念明則曰刹那刹那. 然意猶難曉.

故復徵釋云云. 九十刹那等如經未檢. 夫以

一刹那極短之時. 而經九百生滅. 做以情量

分別終不可解. 以不思議意會之可也. 若乃

以圓頓敎旨明之. 所謂一念普觀無量劫等.

則九百生滅惡足道哉. 當以理心. 難以言盡

云云. 九十刹那下. 釋通. 卽空凡二義. 若自

一之多. 謂一念攝九十刹那. 一刹那攝九百

生滅. 九十刹那義當八萬一千生滅. 心其定

實不可得. 則此心空矣. 又自多之少. 謂生滅

不出刹那. 刹那不出一念. 於其念中心定實

爾不可得. 則此念空矣. 故曰如是心法不可

得. 此名心空也. 但了心空諸法自泯. 心法泯

處落空者誰. 又以四大分(應作去呼)諸根下. 例推四

大至於極微. 分分不可得. 如是推析至於□

虛. 是爲正析. 非同邪外之析也. 色盡心窮豁

然無住. 可謂至矣. 而猶止是生滅. 爲護三藏

佛果而已. 望大無生無量無作相去遠矣. 奈

何今人欲以[&FFFF]#心淺量議佛法之精微吾未見

其能彷佛也. 若見色空下. 推明衍門敎旨. 其

文雖約理則至矣. 如言通敎體空. 固無他說.

別詮心色而一而異者. 以能造心是故不異.

以所造法非故不一. 又以敎權故不一. 理實

故不異. 此正得別敎之旨也. 又圓明色心本

來空寂. 善談卽具旨在於斯. 以護佛果則佛

果各得其正. 以護般若則般若斯明. 以化衆

生則衆生斯度. 不唯菩薩護持. 而諸佛亦各

護念. 何以故. 以其理所同故也. 不然則夭傷

經數: 一七○六

經名: 仁王護國般若波羅蜜經疏神寶記卷第三

頁數: 三○○

上              欄

慧命亡失法身者有之. 於是得無懼乎. 經復

以心例色. 反復明之. 故曰色亦如是. 以般若

下. 明能觀觀智. 結成雙照. 顯中空之旨. 謂以

般若空故無相. 無相故照. 所照皆寂. 大品所

謂波若者爾. 般若存略耳. 然於其中了無小

法可得. 故曰不見緣等. 則諸法皆空名爲不

見. 非謂不照名不見也. 非見及見者. 文缺一

所字. 以皆亡相故. 是爲眞實般若. 卽地住所

證. 爾前通別無量敎門謂接正等則相似般

若. 至於歷法明空. 亦謂空之分齊. 謂略則十

二如今文. 或十八空如大論. 疏列釋云云. 然

則空本破有. 有旣空矣. 有復何立而爲俗邪.

故曰但法集故有等. 謂法有合散. 散則爲空

爲眞. 合則爲有爲俗. 集亦合也. 兩者各論則

爲偏. 偏則二邊而非中道. 兩者□明則爲

圓圓則中. 中則妙. 如斯而已矣. 三假等對釋

可知. 次明得失者. 金剛般若所謂若見有法

可得則爲著. 我人衆生壽者. 皆見也. 苟此見

未亡則有法也. 非無法也. 非所謂開眼也. 著

合眼也. 著若無此見則有無皆是. 謂不異世

間者. 見同凡見. 非正觀也. 與夫如來出世間

能了世間相者. □然異矣. 雖然若見世間法

不合不散等. 是則聖法凡境未始異未始不

異. 固所取證如何耳. 於諸法下. 復宗明觀.

謂卽色是空理極事遍. 故曰不動. 是法平

等無二無別. 故無到者. 以本不生故. 無可

滅. 無相無無相故. 諸法皆如. 餘如疏釋. 是卽

初地下. 明一念心具足八萬四千般若波羅

蜜者. 以一實理同故. □惑爲智故. 破塵出

中              欄

經故. 一心中曉一切法故. 故一一地亦具諸

地功德也. 卽載云者. 載猶乘也. 衍亦乘義.

卽滅是能斷義. 故如金剛. 隨義受稱. 名異理

一也. 三約名味句等以示文字般若功德深

大不可思議. 文先示敎體. 次明功深大. 初文

者. 謂諸佛敎法不出名味句三. 或云名句文

身. 是爲三假. 兼聲色一實通爲敎體. 如疏引

論釋云云. 卽今文字般若之所依也. 文具財

法二施. 卽七寶施財施也. 令得四果等法施

也. 不如於此起一念信. 則又法施之勝者. 以

信對解則解深於信. 重重比決可知. 句非句

下. 正明文字般若. 亦信解相. 謂句非句等約

義對句如文. 雖蘊四句. 三諦之旨順般若義.

所以皆空. 是三句卽一句. 一句卽三句. 亦卽

非三非一句. 微妙玄絶不可思議. 又句卽文

字. 非句卽文字性離. 是亦文字蘊三諦俱亡

之旨. 所以性離. 性其性離卽是解脫. 解脫卽

是般若. 亦卽今文字般若是也云云. 止觀所

謂達文非文非文非不文. 其旨雅合也. 又般

若非句下. 明文義俱空. 謂句非句文空也. 般

若義空也. 惟其於般若及句非句等. 約卽離

克體. 若內外自他共離. 一一心之皆不可得.

不可得處卽眞般若. 有在於此. 故曰般若非

句句非般若. 則皆性離俱不可得也 又曰般

若亦非菩薩者. 明人法俱空. 謂般若者法也.

菩薩者行般若之人也. 所行法空則能行亦

空. 故曰般若中心菩薩不可得. 此明人空也.

據理合更明法空句. 疑脫一句. 或前已足. 故

略之也. 疏云. 人空文略者. 不無差誤. 或云.

下              欄

今正明行般若者. 故不當云菩薩亦空. 所以

略也. 然遣則俱遣. 正不當義有存略. 更試詳

之. 何以故下. 正徵釋上非菩薩句. 故有下十

地三十生皆不可得之言. 豈非正言人空. 何

反云邪. 亦非薩婆若. 非摩訶衍. 空者此復以

人例法明因果俱空. 謂薩婆若果也. 摩訶衍

謂乘. 乘亦因也. 因果皆空. 是法空義. 豈非正

以人空例明法空乎. 若見境下. 疏科以爲依

敎修觀觀有邪正等. 雖不無是義. 以牒釋文

勢言之. 當是對簡倒想. 謂若實有境等可見.

則墮於妄想. 殊非聖見. 故對簡牒釋. 云見三

界者. 云云. 而疏以見境等對三般若者. 謂於

境智說受. 雖無非般若. 若以見執取之. 則皆

爲倒想. 故曰是衆生果報之名也. 如文云云.

六識下. 謂以執想見故起三界業果無明煩

惱. 文於中多三界空三字. 於根本無明下對

前業果. 以成三道. 及無明餘習. 亦該三界故

云爾也. 而一一皆言藏空者. 謂藏以積集爲

義. 空以解脫爲言. 以三道. 則罔不皆藏. 以三

德. 則無非般若. 所以皆空. 淨名有言. 除病不

除法. 斯可以當之矣. 三地九生滅者. 疏凡二

釋云云. 初釋爲優. 卽金剛藏下. 引人證空. 亦

釋空所由. 如華嚴中金剛後心. 以理盡三昧

斷最後無明. 所謂入重玄門是也. 經倒一藏

字. 仍小失次第. 對文可知. 佛得三無爲下. 明

極果所證空. 三無爲本出小敎. 亦曰擇滅非

擇滅無爲等. 今於佛果推言之云云. 釋虛空

中. 言無色現處者. 起信所謂虛空以對色故.

有是可見相. 卽無色現處. 乃是空也. 若有修